ᱨᱟᱥᱢᱤ ᱫᱮᱥᱟᱭ

ᱥᱤᱵᱟᱱᱤ ᱫᱮᱥᱟᱭ (ᱡᱟᱱᱟᱢ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱙᱘᱖), ᱨᱟᱥᱢᱤ ᱫᱮᱥᱟᱭ ᱢᱮᱱᱛᱮᱭ ᱵᱟᱰᱟᱭᱚᱜ ᱠᱟᱱᱟ, ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱦᱤᱱᱫᱤ ᱴᱮᱞᱤᱵᱷᱤᱡᱚᱱ ᱨᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱨᱭᱟ ᱥᱤᱧᱚᱛᱤᱭᱟᱹ ᱴᱮᱞᱤᱵᱷᱤᱡᱚᱱ ᱮᱠᱟᱰᱮᱢᱤ ᱟᱣᱟᱨᱰ ᱟᱨ ᱜᱳᱞᱰ ᱟᱣᱟᱨᱰ ᱥᱟᱶ ᱟᱭᱢᱟ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱼᱟ ᱾ ᱩᱱᱤ ᱫᱚ ᱴᱮᱞᱤᱵᱷᱤᱡᱚᱱ ᱨᱮ ᱟᱹᱰᱤ ᱧᱩᱛᱩᱢᱟᱱ ᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱥᱤᱨᱯᱷᱟᱹ ᱧᱟᱢ ᱠᱟᱱ ᱮᱠᱴᱨᱮᱥ ᱞᱮᱠᱟᱛᱮᱭ ᱵᱟᱪᱷᱚᱱ ᱟᱠᱟᱱᱟ ᱾

ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱛᱮ ᱟᱡᱟᱜ ᱯᱟᱴ ᱠᱮᱨᱤᱭᱚᱨ ᱮᱛᱚᱦᱚᱵ ᱛᱟᱭᱚᱢ, ᱫᱮᱥᱟᱭ ᱫᱚ ᱨᱟᱵᱚᱱ'" (᱒᱐᱐᱖) ᱥᱟᱶᱛᱮ ᱦᱤᱱᱫᱤ ᱴᱮᱞᱤᱵᱷᱤᱡᱚᱱ ᱨᱮ ᱮᱛᱚᱦᱚᱵ ᱞᱮᱫᱼᱟ ᱟᱨ ᱯᱷᱤᱨ ᱯᱟᱨᱤ ᱦᱩᱸ ᱢᱟᱭ (᱒᱐᱐᱘) ᱨᱮ ᱵᱟᱨᱭᱟ ᱯᱟᱴ ᱞᱮᱫᱼᱟ ᱾ ᱩᱱᱤ ᱫᱚ ᱠᱚᱞᱚᱨᱥ ᱴᱤᱵᱷᱤ ᱨᱮ ᱒᱐᱐᱙ ᱠᱷᱚᱱ ᱒᱐᱑᱔ ᱫᱷᱟᱹᱨᱤᱡ ᱪᱟᱞᱟᱣ ᱠᱟᱱ ᱥᱳᱯ ᱳᱯᱮᱨᱟ ᱩᱛᱚᱨᱚᱱ ᱨᱮ ᱛᱟᱯᱥᱤᱭᱟ ᱴᱷᱟᱠᱩᱨ ᱞᱮᱠᱟᱛᱮ ᱟᱡᱟᱜ ᱧᱩᱛᱩᱢᱟᱱ ᱠᱟᱹᱢᱤ ᱛᱮ ᱟᱹᱰᱤ ᱢᱟᱨᱟᱝ ᱥᱚᱨᱮᱥ ᱮ ᱧᱟᱢ ᱞᱮᱫᱼᱟ ᱟᱨ ᱟᱭᱢᱟ ᱥᱟᱨᱦᱟᱣ ᱮ ᱧᱟᱢ ᱞᱮᱫᱼᱟ ᱾ ᱫᱮᱥᱟᱭ ᱫᱚ ᱨᱤᱭᱟᱞᱤᱴᱤ ᱥᱳ ᱡᱟᱨᱟ ᱱᱟᱪᱠᱮ ᱫᱮᱠᱷᱟ ᱒ (᱒᱐᱑᱐), ᱡᱷᱟᱞᱟᱠ ᱫᱷᱤᱠᱞᱟ ᱡᱟ ᱕ (᱒᱐᱑᱒), ᱯᱷᱤᱨ ᱯᱷᱮᱠᱴᱚᱨ: ᱠᱷᱟᱛᱨᱚᱱ ᱠᱮ ᱠᱷᱮᱞᱟᱲᱤ ᱖ (᱒᱐᱑᱕) ᱟᱨ ᱱᱟᱪ ᱵᱟᱞᱮᱭ ᱗ (᱒᱐᱑᱕) ᱨᱮᱦᱚᱸ ᱥᱮᱞᱮᱫ ᱞᱮᱱᱟᱭ ᱟᱨ ᱒᱐᱑᱒ ᱥᱟᱞ ᱨᱮᱱᱟᱜ ᱯᱷᱤᱞᱢ ᱫᱟᱵᱟᱝ ᱒ ᱨᱮ ᱢᱤᱫ ᱠᱮᱢᱤᱭᱳ ᱠᱮᱜᱼᱟ ᱾ ᱩᱱᱤ ᱫᱚ ᱠᱚᱢᱮᱰᱤ ᱥᱟᱨᱠᱥ ᱢᱚᱦᱟᱥᱚᱝᱜᱽᱨᱟᱢ (᱒᱐᱑᱐), ᱠᱚᱢᱮᱰᱤ ᱠᱟ ᱢᱚᱦᱟ ᱢᱩᱠᱟᱵᱟᱞᱟ (᱒᱐᱑᱑), ᱠᱟᱹᱦᱱᱤ ᱠᱚᱢᱮᱰᱤ ᱥᱟᱨᱠᱥ ᱠᱤ (᱒᱐᱑᱒) ᱟᱨ ᱠᱚᱢᱮᱰᱤ ᱱᱟᱭᱤᱴᱥ ᱞᱟᱭᱤᱵᱽ (᱒᱐᱑᱖) ᱞᱮᱠᱟᱱ ᱨᱤᱭᱟᱞᱤᱴᱤ ᱥᱳ ᱥᱟᱶᱛᱮ ᱥᱴᱮᱱᱰ-ᱟᱯ ᱠᱚᱢᱮᱰᱤ ᱨᱮ ᱥᱮᱞᱮᱫ ᱞᱮᱱᱟᱭ ᱾

ᱛᱟᱭᱚᱢ ᱛᱮ ᱫᱮᱥᱟᱭ ᱫᱚ ᱯᱨᱮᱢ ᱛᱨᱤᱠᱳᱞᱚᱱ ᱫᱤᱞ ᱥᱮ ᱫᱤᱞ ᱛᱟᱠ (᱒᱐᱑᱗-᱒᱐᱑᱘) ᱨᱮ ᱥᱳᱨᱵᱳᱨᱤ ᱯᱟᱴ ᱠᱟᱛᱮ ᱯᱷᱤᱠᱥᱚᱱ ᱴᱮᱞᱤᱵᱷᱤᱡᱚᱱ ᱨᱮᱭ ᱨᱩᱣᱟᱹᱲ ᱮᱱᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱵᱤᱜᱽ ᱵᱚᱥ ᱑᱓ (᱒᱐᱑᱙-᱒᱐᱒᱐) ᱟᱨ ᱵᱤᱜᱽ ᱵᱚᱥ ᱑᱕ (᱒᱐᱒᱑-᱒᱐᱒᱒) ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱱᱚᱣᱟ ᱚᱠᱛᱚ ᱨᱮ, ᱩᱱᱤ ᱫᱚ ᱱᱟᱜᱤᱱ ᱔ ᱟᱨ ᱱᱟᱜᱤᱱ ᱖ ᱨᱮᱦᱚᱸ ᱠᱤᱪᱷᱩ ᱮᱱᱮᱡ ᱮ ᱯᱟᱴ ᱞᱮᱫᱼᱟ ᱾ ᱟᱨ ᱠᱷᱟᱴᱚ ᱯᱷᱤᱞᱢ ᱛᱚᱢᱚᱥ ᱥᱟᱶ ᱟᱡᱟᱜ ᱳᱴᱤᱴᱤ ᱰᱮᱵᱩᱴ ᱞᱮᱫᱼᱟ ᱟᱨ ᱛᱟᱱᱫᱩᱨ ᱥᱟᱶ ᱟᱡᱟᱜ ᱣᱮᱵᱽ ᱰᱮᱵᱩᱴ ᱞᱮᱫᱼᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱨᱟᱥᱢᱤ ᱫᱮᱥᱟᱭ ᱟᱜ ᱡᱟᱱᱟᱢ ᱫᱚ ᱥᱤᱵᱟᱱᱤ ᱫᱮᱥᱟᱭ ᱫᱚ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱙᱘᱖ ᱨᱮ ᱟᱥᱟᱢ ᱨᱮᱱᱟᱜ ᱱᱟᱜᱟᱶ ᱥᱚᱦᱚᱨ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱜᱩᱡᱽᱨᱟᱴᱤ ᱯᱟᱹᱨᱥᱤ ᱨᱤᱱᱤᱡ ᱠᱟᱱᱟᱭ ᱾ ᱱᱩᱭᱤᱡ ᱢᱤᱫᱴᱟᱹᱝ ᱵᱚᱭᱦᱟ ᱢᱮᱱᱟᱭᱟ, ᱜᱚᱣᱨᱚᱵᱽ ᱫᱮᱥᱟᱭ  ᱫᱮᱥᱟᱭ ᱫᱚ ᱢᱩᱢᱵᱟᱭ ᱨᱮᱭ ᱦᱟᱨᱟ ᱵᱩᱨᱩ ᱞᱮᱱᱟ ᱟᱨ ᱩᱱᱤ ᱫᱚ ᱟᱥᱲᱟ ᱥᱮᱪᱮᱫ ᱟᱨ ᱵᱤᱨᱫᱟᱹᱜᱟᱲ ᱯᱟᱲᱦᱟᱣ ᱦᱚᱸ ᱚᱱᱟ ᱴᱷᱟᱶ ᱨᱮᱜᱮᱭ ᱯᱟᱲᱦᱟᱣ ᱞᱮᱱᱟ ᱾ ᱨᱟᱥᱢᱤ ᱫᱚ ᱱᱚᱨᱥᱤ ᱢᱚᱱᱡᱤ ᱠᱚᱞᱮᱡᱽ ᱚᱯᱷ ᱠᱚᱢᱟᱨᱥ ᱮᱸᱰ ᱮᱠᱳᱱᱚᱢᱤᱠᱥ, ᱢᱩᱢᱵᱟᱭ ᱠᱷᱚᱱ ᱴᱩᱨ ᱟᱨ ᱴᱨᱟᱵᱮᱞᱥ ᱨᱮ ᱰᱤᱯᱞᱳᱢᱟ ᱰᱤᱜᱽᱨᱤ ᱟᱢᱮᱴ ᱞᱮᱫᱟᱭ ᱾

ᱠᱟᱹᱢᱤ ᱡᱤᱭᱚᱱ
ᱯᱷᱤᱞᱢ ᱨᱮ ᱮᱱᱮᱡ ᱮᱦᱚᱵ (᱒᱐᱐᱒–᱒᱐᱐᱖) 
ᱫᱮᱥᱟᱭ ᱫᱚ ᱟᱡᱟᱜ ᱯᱟᱴ ᱡᱤᱭᱚᱱ ᱫᱚ ᱴᱚᱴᱷᱟᱠᱤᱭᱟᱹ ᱯᱷᱤᱞᱢ ᱠᱷᱚᱱ ᱮᱛᱚᱦᱚᱵ ᱞᱮᱫᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱒᱐᱐᱒ ᱨᱮ ᱠᱟᱱᱭᱟᱫᱟᱱ ᱧᱩᱛᱩᱢᱟᱱ ᱟᱥᱟᱢᱤ ᱯᱟᱹᱨᱥᱤ ᱯᱷᱤᱞᱢ ᱨᱮ ᱧᱮᱞ ᱞᱮᱱᱟᱭ ᱾ ᱫᱮᱥᱟᱭ ᱫᱚ ᱵᱤᱨᱮᱱᱫᱽᱨᱚ ᱱᱟᱛᱷ ᱛᱤᱣᱟᱨᱤ ᱭᱟᱜ ᱦᱚᱛᱮᱛᱮ ᱰᱟᱭᱨᱮᱠᱮᱰ ᱒᱐᱐᱔ ᱨᱮᱱᱟᱜ ᱨᱳᱢᱟᱱᱴᱤᱠ ᱢᱤᱥᱴᱨᱤ ᱭᱮ ᱞᱟᱢᱦᱮ ᱡᱩᱫᱟᱭ ᱠᱮ ᱨᱮ ᱥᱟᱦᱨᱩᱠᱷ ᱠᱷᱟᱱ ᱟᱨ ᱨᱚᱵᱤᱱᱟ ᱴᱟᱱᱰᱚᱱ ᱥᱟᱶ ᱵᱚᱞᱤᱣᱩᱰ ᱨᱮᱭ ᱮᱛᱚᱦᱚᱵ ᱞᱮᱫᱟᱭ ᱾ ᱩᱱᱤ ᱫᱚ ᱢᱤᱫ ᱠᱚᱞᱮᱡᱽ ᱟᱪᱮᱛᱟᱹᱱᱤ ᱥᱤᱛᱚᱞ ᱟᱜ ᱯᱟᱴ ᱞᱮᱫᱟ, ᱡᱟᱦᱟᱸᱭ ᱤᱡ ᱢᱟᱨᱟᱝ ᱢᱤᱥᱨᱟ ᱮ (ᱴᱚᱱᱰᱚᱱ ᱟᱜ ᱠᱟᱹᱢᱤ) ᱜᱚᱡᱮ ᱭᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:᱑᱙᱘᱖ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱜᱩᱡᱽᱨᱟᱴᱤ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱚᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱚᱥᱚᱢᱤᱭᱟ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱵᱷᱳᱡᱽᱯᱩᱨᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱜᱩᱡᱽᱨᱟᱴᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ